ระเบียบเทศบาลนครเชียงใหม่ระเบียบเทศบาลนครเชียงใหม่ว่าด้วยการขอใช้พื้นที่สนามกีฬาเทศบาลนครเชียงใหม่พ.ศ.๒๕๕๓[๑] ด้วยนายกเทศมนตรีนครเชียงใหม่ได้มีนโยบายส่งเสริมสมรรถภาพทางกายให้แก่เด็กและเยาวชนและประชาชนให้มีสุขภาพและพลานามัยที่ดีโดยได้จัดตั้งศูนย์เยาวชน-ประชาชน ในสนามกีฬาเทศบาลนครเชียงใหม่เพื่อให้เป็นศูนย์กลางในการบริการด้านการส่งเสริมพัฒนากิจกรรมเด็กและเยาวชนงานกีฬาและนันทนาการ ตามพระราชบัญญัติการศึกษาแห่งชาติ พ.ศ. ๒๕๔๒(แก้ไขเพิ่มเติมถึง (ฉบับที่ ๒) พ.ศ. ๒๕๔๕) มาตรา ๒๕ บัญญัติว่า รัฐต้องส่งเสริมการดำเนินงานและการจัดตั้งแหล่งการเรียนรู้ตลอดชีวิตทุกรูปแบบได้แก่ ห้องสมุดประชาชน พิพิธภัณฑ์ หอศิลป์ สวนสัตว์ สวนสาธารณะ สวนพฤกษศาสตร์อุทยานวิทยาศาสตร์และเทคโนโลยีศูนย์การกีฬาและนันทนาการแหล่งข้อมูลและแหล่งการเรียนรู้อื่นอย่างเพียงพอและมีประสิทธิภาพ อันเป็นการสร้างสรรค์การเรียนรู้และส่งเสริมพัฒนากิจกรรมเด็กและเยาวชนและประชาชนกิจกรรมด้านการกีฬาและนันทนาการ ให้แก่ เด็กเยาวชนและประชาชน ในชุมชนของท้องถิ่นเพื่อให้การขอใช้พื้นที่สนามกีฬาเทศบาลนครเชียงใหม่เป็นไปด้วยความเรียบร้อยนายกเทศมนตรีนครเชียงใหม่ อาศัยอำนาจตามมาตรา ๔๘ เตรส (๔) แห่งพระราชบัญญัติเทศบาลพ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓ประกอบกับมติคณะรัฐมนตรี วันที่ ๘ กันยายน ๒๕๕๒เห็นชอบตามมติคณะกรรมการนโยบายพลังงานแห่งชาติ ครั้งที่ ๕/๒๕๕๒ เมื่อวันที่ ๒๔สิงหาคม ๒๕๕๒ ให้ปรับสิทธิการใช้ไฟฟ้าสาธารณะ โดยให้มีผลตั้งแต่วันที่ ๑ ตุลาคม๒๕๕๒ เป็นต้นไปซึ่งสนามกีฬาเทศบาลนครเชียงใหม่จะไม่ได้รับสิทธิไฟฟ้าสาธารณะอีกต่อไปจึงกำหนดระเบียบการขอใช้พื้นที่สนามกีฬาเทศบาลนครเชียงใหม่ ดังต่อไปนี้ข้อ ๑ ระเบียบนี้ให้เรียกว่า ระเบียบเทศบาลนครเชียงใหม่ว่าด้วยการขอใช้พื้นที่สนามกีฬาเทศบาลนครเชียงใหม่ พ.ศ. ๒๕๕๓ข้อ ๒ ให้ใช้ระเบียบนี้ตั้งแต่วันถัดจากวันที่ได้ประกาศไว้โดยเปิดเผย ณสำนักงานเทศบาลนครเชียงใหม่เป็นต้นไปข้อ ๓ ให้ยกเลิกระเบียบเทศบาลนครเชียงใหม่ว่าด้วยข้อปฏิบัติในการขอใช้สนามกีฬาและอุปกรณ์สนามกีฬาเทศบาลนครเชียงใหม่ พ.ศ.๒๕๔๖บรรดาระเบียบหรือคำสั่งอื่นในส่วนที่กำหนดไว้แล้วในระเบียบนี้หรือขัดแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้สนามกีฬาเทศบาลนครเชียงใหม่หมายความว่า ศูนย์เยาวชน-ประชาชน สนามฟุตบอล ๑ สนามฟุตบอล ๒ โรงพลศึกษา ๑ โรงพลศึกษา๒ โรงพลศึกษา ๓ สนามเทนนิส สนามยิงปืน อาคารเทควันโด อาคารเทเบิลเทนนิสและอาคารอื่น ๆบริเวณพื้นที่ที่ว่าง หมายความว่าบริเวณพื้นที่ส่วนอื่น ๆภายในสนามกีฬาเทศบาลนครเชียงใหม่ที่ไม่ได้ใช้เป็นสนามแข่งขันกีฬารวมถึงพื้นที่ใช้สอยอื่น ๆ เช่น สนามเด็กเล่น ลานจอดรถ ฯลฯข้อ ๕ ให้นายกเทศมนตรีนครเชียงใหม่รักษาการให้เป็นไปตามระเบียบนี้และมีอำนาจตีความหรือวินิจฉัยปัญหาและวิธีปฏิบัติเพื่อดำเนินการให้เป็นไปตามระเบียบนี้ได้คำวินิจฉัยของนายกเทศมนตรีให้ถือเป็นที่สุดในกรณีจำเป็นการปฏิบัติตามระเบียบนี้ นายกเทศมนตรีอาจมอบอำนาจให้รองนายกเทศมนตรีเป็นผู้ปฏิบัติราชการแทนก็ได้ข้อ ๖ ผู้ประสงค์ขอใช้พื้นที่สนามกีฬาเทศบาลนครเชียงใหม่ให้ยื่นคำร้องหรือทำหนังสือขออนุญาตต่อนายกเทศมนตรีนครเชียงใหม่ ณงานกีฬาและนันทนาการ หรือฝ่ายกิจกรรมเด็กและเยาวชน และเมื่อได้รับอนุญาตจากนายกเทศมนตรีนครเชียงใหม่แล้วผู้ขอใช้จะต้องทำบันทึกข้อตกลงก่อนจึงจะใช้พื้นที่สนามกีฬาเทศบาลนครเชียงใหม่ได้ข้อ ๗ การขอใช้ตามข้อ ๖ให้ขอใช้โดยมีวัตถุประสงค์เพื่อทำการฝึกซ้อม การแข่งขัน การอบรมกีฬาหรือจัดกิจกรรมนันทนาการเท่านั้น นอกเหนือจากนี้ ให้อยู่ดุลยพินิจของนายกเทศมนตรีนครเชียงใหม่เป็นผู้พิจารณาวินิจฉัยข้อ ๘ การขอใช้พื้นที่สนามกีฬาเทศบาลนครเชียงใหม่หรือบริเวณพื้นที่ที่ว่าง เพื่อการฝึกซ้อม การแข่งขัน การอบรมกีฬาหรือจัดกิจกรรมนันทนาการต่าง ๆผู้ขอใช้จะต้องชำระค่าใช้จ่ายในการใช้สนามและสถานที่ ให้สนามกีฬาเทศบาลนครเชียงใหม่เพื่อบำรุงสถานที่และอุปกรณ์อำนวยความสะดวกในอัตรา ดังต่อไปนี้๘.๑ การขอใช้สนามฟุตบอล ๑ หรือสนามฟุตบอล ๒สำหรับการจัดกิจกรรมการแข่งขันกีฬา กรีฑาสมัครเล่น หรือจัดกิจกรรมนันทนาการต่าง ๆผู้ขอใช้จะต้องชำระค่าใช้จ่ายต่อวัน (๑๐) ชั่วโมง ไม่น้อยกว่า ๓,๐๐๐บาท กรณีจำหน่ายบัตรผ่านประตูหรือเป็นการแข่งขันกีฬาอาชีพ วันละ ๕,๐๐๐บาท กรณีใช้ไม่เกิน ๕ ชั่วโมง ให้คิดค่าใช้จ่ายครึ่งวันกรณีที่มีการใช้กระแสไฟฟ้าผู้ขอใช้ต้องจ่ายค่ากระแสไฟฟ้าตามข้อตกลงในอัตราดังนี้๘.๑.๑ ในเวลากลางวัน ค่าใช้กระแสไฟฟ้า ชั่วโมงละ๒๐๐ บาท๘.๑.๒ ในเวลากลางคืนค่าใช้กระแสไฟฟ้ารวมไฟฟ้าส่องสว่างสนามฟุตบอล ชั่วโมงละ ๑,๐๐๐บาท๘.๒ การขอใช้สนามฟุตบอล ๑ หรือสนามฟุตบอล ๒สำหรับการฝึกซ้อมการแข่งขันฟุตบอล ผู้ขอใช้จะต้องชำระค่าใช้จ่ายต่อคู่ไม่น้อยกว่า๑,๐๐๐ บาท ไม่รวมค่าสีทำเส้นสนามฟุตบอลและค่าตอบแทนกรรมการตัดสินโดยให้ใช้ได้เฉพาะการแข่งขันในพิธีเปิด-ปิดการแข่งขันเท่านั้นกรณีการขอใช้สนามฟุตบอล ๑ หรือสนามฟุตบอล ๒จัดกิจกรรมกีฬาหรือกิจกรรมนันทนาการต่าง ๆ ซึ่งต้องดำเนินการโดยเอกชนโดยไม่จำหน่ายบัตรผ่านประตู ผู้ขอใช้จะต้องชำระค่าใช้จ่ายต่อวัน (๑๐ ชั่วโมง)จำนวน ๕,๐๐๐ บาท และในกรณีจำหน่ายบัตรผ่านประตูผู้ขอใช้จะต้องชำระค่าใช้จ่ายต่อวัน (๑๐ ชั่วโมง) จำนวน ๘,๐๐๐บาท กรณีใช้ไม่เกิน ๕ ชั่วโมงให้คิดค่าใช้จ่ายครึ่งวันกรณีที่มีการใช้กระแสไฟฟ้าผู้ขอใช้ต้องจ่ายค่ากระแสไฟฟ้าตามข้อตกลงในอัตราดังนี้๘.๒.๑ ในเวลากลางวัน ค่าใช้กระแสไฟฟ้า ชั่วโมงละ๒๐๐ บาท๘.๒.๒ ในเวลากลางคืนค่าใช้กระแสไฟฟ้ารวมไฟฟ้าส่องสว่างสนามฟุตบอล ชั่วโมงละ ๑,๐๐๐บาท๘.๓ การขอใช้โรงพลศึกษา ๑ หรือโรงพลศึกษา ๒หรือโรงพลศึกษา ๓ สำหรับการฝึกซ้อม การแข่งขันกีฬาสมัครเล่น หรือจัดกิจกรรมกีฬาและกิจกรรมนันทนาการต่างๆ ผู้ขอใช้จะต้องชำระค่าใช้จ่ายต่อวัน วันละ ๒,๐๐๐บาท กรณีใช้ไม่เกิน ๕ ชั่วโมง ให้คิดเป็นครึ่งวันกรณีจำหน่ายบัตรผ่านประตูต่อครั้งต่อวัน วันละ ๓,๐๐๐บาท กรณีใช้ไม่เกิน ๕ ชั่วโมง ให้คิดเป็นครึ่งวันค่ากระแสไฟฟ้าภายในโรงพลศึกษาชั่วโมงละ ๒๐๐ บาท๘.๔ การขอใช้โรงพลศึกษา ๑ หรือโรงพลศึกษา ๒หรือโรงพลศึกษา ๓ สำหรับการแข่งขันกีฬาอาชีพ หรือจัดกิจกรรมนันทนาการต่าง ๆ ผู้ขอใช้จะต้องชำระค่าใช้จ่ายในอัตราดังนี้๘.๔.๑ กรณีขอใช้ต่อวัน วันละ ๒,๕๐๐บาท กรณีใช้ไม่เกิน ๕ ชั่วโมง ให้คิดค่าใช้จ่ายครึ่งวัน ค่ากระแสไฟฟ้าภายในโรงพลศึกษาชั่วโมงละ ๒๐๐ บาท๘.๔.๒ กรณีขอใช้รายปี ปีละ ๒๐,๐๐๐บาท ค่ากระแสไฟฟ้าชำระตามจริงตามมิเตอร์ไฟฟ้า๘.๕ การขอใช้สนามเทนนิสหรืออาคารเทเบิลเทนนิสผู้ขอใช้ต้องชำระค่าใช้จ่ายในอัตรา ดังนี้๘.๕.๑ กรณีขอใช้ต่อวัน วันละ ๒,๐๐๐บาท กรณีใช้ไม่เกิน ๕ ชั่วโมง ให้คิดค่าใช้จ่ายครึ่งวัน๘.๕.๒ กรณีขอใช้เป็นรายปี ปีละ ๑๐,๐๐๐บาทสำหรับค่ากระแสไฟฟ้าให้ชำระค่ากระแสไฟฟ้าที่ใช้จริงตามมิเตอร์ไฟฟ้า๘.๖ การขอใช้อาคารเทควันโดหรือสนามยิงปืนผู้ขอใช้ต้องชำระค่าใช้จ่ายในอัตราดังนี้๘.๖.๑ กรณีขอใช้ต่อวัน วันละ ๑,๐๐๐บาท๘.๖.๒ กรณีขอใช้เป็นรายปี ปีละ ๕,๐๐๐บาทสำหรับค่ากระแสไฟฟ้าให้ชำระค่ากระแสไฟฟ้าที่ใช้จริงตามมิเตอร์ไฟฟ้า๘.๗ การขอใช้บริเวณพื้นที่ว่างเพื่อจัดกิจกรรมนันทนาการต่าง ๆ ผู้ขอใช้ต้องชำระค่าใช้จ่ายต่อวัน วันละ ๕,๐๐๐บาท กรณีไม่เกิน ๕ ชั่วโมง คิดค่าใช้จ่ายครึ่งวัน กรณีจำหน่ายบัตรผ่านประตูค่ากระแสไฟฟ้าให้ผู้ขอใช้เป็นผู้ดำเนินการขอติดตั้งมิเตอร์ชั่วคราวและจ่ายให้กับการไฟฟ้าโดยตรง๘.๘ การขอใช้พื้นที่หรือโรงพลศึกษาของชมรมหรือสมาคม หรือหน่วยงานต่าง ๆ ภายในสนามกีฬาเทศบาลนครเชียงใหม่ เพื่อจัดกิจกรรมโดยมีการหารายได้เข้าชมรม หรือสมาคมหรือหน่วยงานต่าง ๆนายกเทศมนตรีนครเชียงใหม่เป็นผู้พิจารณาให้ผู้ขอใช้พื้นที่หรือโรงพลศึกษาของชมรมหรือสมาคม หรือหน่วยงานต่าง ๆเสียค่าใช้จ่ายเป็นรายปีให้กับเทศบาลนครเชียงใหม่โดยคิดตามจำนวนพื้นที่และปริมาณของผู้มาใช้บริการและให้ผู้ขอใช้พื้นที่หรือโรงพลศึกษาของชมรมหรือสมาคม หรือหน่วยงานต่าง ๆชำระค่ากระแสไฟฟ้าตามที่ใช้จริง (การติดตั้งมิเตอร์)หรือโดยการประมาณการที่ใช้จริงหรือการเหมาจ่ายตามที่เจ้าหน้าที่เป็นผู้กำหนดของทุก ๆ เดือน๘.๙ การขอใช้พื้นที่ หรือโรงพลศึกษาของชมรมหรือสมาคม หรือหน่วยงานต่าง ๆ ภายในสนามกีฬาเทศบาลนครเชียงใหม่เพื่อประโยชน์ทางการกีฬาโดยไม่การจัดกิจกรรมเพื่อหารายได้เข้าชมรม หรือสมาคมหรือหน่วยงานต่าง ๆ นายกเทศมนตรี เป็นผู้พิจารณาให้ผู้ขอชำระค่าใช้จ่ายหรือยกเว้นการปฏิบัติตามระเบียบนี้ตามควรแก่กรณีแต่ผู้ขอใช้ต้องชำระค่ากระแสไฟฟ้าที่ใช้จริงตามมิเตอร์ไฟฟ้าข้อ ๙ การขอใช้พื้นที่สนามกีฬาเทศบาลนครเชียงใหม่หรือบริเวณพื้นที่ที่ว่าง เพื่อจัดกิจกรรมหารายได้ที่ไม่เกี่ยวข้องกับข้อ ๘นายกเทศมนตรีเป็นผู้พิจารณาให้ผู้ขอชำระค่าใช้จ่ายหรือยกเว้นการปฏิบัติตามระเบียบนี้ตามควรแก่กรณีข้อ ๑๐ การขอใช้พื้นที่สนามกีฬาเทศบาลนครเชียงใหม่หรือบริเวณพื้นที่ที่ว่างตามข้อ ๘ หากมีการใช้น้ำประปาผู้ได้รับอนุญาตจะต้องชำระค่าน้ำประปาตามที่ใช้จริงหรือโดยการประมาณการที่ใช้จริงหรือการเหมาจ่ายตามที่เจ้าหน้าที่เป็นผู้กำหนดข้อ ๑๑ ในกรณีเกิดความเสียหายแก่ตัวอาคาร สถานที่อุปกรณ์ และทรัพย์สิน ผู้ได้รับอนุญาตจะต้องดำเนินการซ่อมแซมทรัพย์สินที่เสียหายให้คงสภาพและใช้การได้ดีดังเดิมหรือชดใช้ค่าเสียหายตามที่เทศบาลนครเชียงใหม่ประมาณการข้อ ๑๒ การขอใช้สนามฟุตบอล ๑ หรือสนามฟุตบอล ๒ห้ามนำอาหารและเครื่องดื่มที่มีแอลกอฮอล์เข้าไปในพื้นที่รวมถึงห้ามจำหน่ายเครื่องดื่มที่มีแอลกอฮอล์ทุกชนิดตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ และห้ามสูบบุหรี่ตามพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ และประกาศกระทรวงสาธารณสุข(ฉบับที่ ๑๗) พ.ศ. ๒๕๔๙ ลงวันที่ ๒๔ สิงหาคม พ.ศ. ๒๕๔๙ และประกาศกระทรวงสาธารณสุข(ฉบับที่ ๑๘) พ.ศ. ๒๕๕๐ ลงวันที่ ๒๙ พฤศจิกายน พ.ศ. ๒๕๕๐ข้อ ๑๓ ห้ามนำยานพาหนะทุกชนิดที่ลากจูงหรือขับเคลื่อนด้วยเครื่องยนต์เข้ามาในบริเวณสนามฟุตบอล๑ สนามฟุตบอล ๒ หรือลู่วิ่งยางสังเคราะห์ข้อ ๑๔ ห้ามจัดกิจกรรมทุกชนิดที่ทำให้เกิดความร้อนอันก่อให้เกิดความเสียหายต่อลู่วิ่งยางสังเคราะห์และสนามฟุตบอล เช่น พลุ ประทัด ดอกไม้ไฟ หรืออื่น ๆข้อ ๑๕ ผู้ได้รับอนุญาตให้ใช้พื้นที่สนามกีฬาจะดัดแปลงต่อเติมอาคารสิ่งปลูกสร้างไม่ได้ เว้นแต่ได้รับความยินยอมจากนายกเทศมนตรีเป็นลายลักษณ์อักษรก่อนการดัดแปลงต่อเติมนั้น ไม่ว่าจะเป็นส่วนควบหรือไม่ก็ตามให้ตกเป็นกรรมสิทธิ์ของเทศบาลนครเชียงใหม่ทันทีข้อ ๑๖ การขอใช้พื้นที่สนามกีฬาเทศบาลนครเชียงใหม่และบริเวณพื้นที่ที่ว่าง กรณีอื่น ๆ นอกเหนือไปจากระเบียบนี้ให้เป็นอำนาจของนายกเทศมนตรีนครเชียงใหม่พิจารณาอนุญาตตามที่เห็นโดยสมควรข้อ ๑๗ สนามกีฬาเทศบาลนครเชียงใหม่มีเวลาเปิด-ปิดดังนี้๑๗.๑ ประตูทางเข้าด้านวัดกู่เต้า เปิดเวลา ๐๔.๐๐น. และปิดเวลา ๒๑.๐๐ น. ของทุกวัน๑๗.๒ ประตูใหญ่ เปิดเวลา ๐๔.๐๐ น. และปิดเวลา๒๒.๐๐ น. เฉพาะโซนในสนามกีฬาข้อ ๑๘ การรับเงิน การเบิกจ่ายเงิน การฝากเงินการเก็บรักษาเงิน และการตรวจเงินให้ถือปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่นข้อ ๑๙ การฝากเงินที่ได้รับจากการอุทิศเป็นการเฉพาะเจาะจงให้นำเงินส่งสำนักการคลังเป็นเงินรับฝาก-อุทิศเฉพาะเจาะจงเพื่อใช้ในกิจการศูนย์เยาวชน-ประชาชน สนามกีฬาเทศบาลนครเชียงใหม่จึงประกาศให้ทราบโดยทั่วกันประกาศณ วันที่ ๑๔ พฤษภาคม พ.ศ. ๒๕๕๓ทัศนัยบูรณุปกรณ์นายกเทศมนตรีนครเชียงใหม่ปริยานุช/ผู้จัดทำ๓พฤศจิกายน ๒๕๕๓ณัฐวดี/ตรวจ๓พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๖๒ ง/หน้า ๑/๒๘ ตุลาคม ๒๕๕๓